《题海山亭怀左经臣诗》
宋代·许景衡

去年登斯亭，江山照尊俎。眼中十年旧，一笑便尔汝。

今年登斯亭，春风糁花絮。故人渺天末，云海滞鳞羽。

尺素相濡沫，耿耿不我与。壁间指旧题，珠玉暗尘土。

良辰岂易得，陈迹空处所。眷言继高韵，寸缕惭织组。

嘉我二三子，肴核佐玉醑。欢然为倾倒，落日争起舞。

丈夫贵适意，穷达付出处。洛阳真小儿，顾慕涕如雨。

江流无日夜，而此独不去。何须数岁月，俯仰亦今古。

作者简介：许景衡（1072-1128），字少伊，人称横塘先生，温州瑞安白门人。生平奉公廉洁，刚直不阿，嫉恶如仇，忧国忧民，这些崇高节行一直为后人所赞赏，早在明末清初就被乡人尊崇为“瑞安四贤”之一。许景衡不仅是一代名臣和杰出的政治家，而且还是个学识渊博、精通古今的学者和诗人，是温州“元丰太学九先生”之一。著作有《横塘集》、《横山阁》、《池上》等。